**Ministru kabineta noteikumu projekta**

**“Grozījumi Ministru kabineta 2017.gada 5.decembra noteikumos Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu “Grozījumi Ministru kabineta 2017.gada 5.decembra noteikumos Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība”” projekta (turpmāk – noteikumu projekts) izstrādes pamatojums ir 2017.gada 22.novembrī pieņemtā likuma “Grozījumi [Azartspēļu un izložu likumā](https://likumi.lv/ta/id/122941-azartspelu-un-izlozu-likums)” (turpmāk – AIL grozījumi) pārejas noteikumu 26.punkts, kas stājies spēkā 2018.gada 1.janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2017.gada 5.decembrī pieņēma Ministru kabineta 2017.gada 5.decembra noteikumus Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība”” (turpmāk – MK noteikumi Nr.715). 2017.gada 22.novembrī tika pieņemti Azartspēļu un izložu likuma (turpmāk – AIL) grozījumi, kuros iekļauts regulējums par interaktīvo azartspēļu un interaktīvo izložu spēlētāju reģistra mērķi, datu apjomu, glabāšanas termiņu un piekļuves tiesībām, kas šobrīd ir iekļauts arī MK noteikumos Nr.715, tādējādi attiecīgais regulējums ir gan AIL, gan MK noteikumos Nr.715. Minētie grozījumi AIL paredz deleģējumu Ministru kabinetam noteikt kārtību, kā spēlētājs tiek izslēgts no interaktīvo azartspēļu un interaktīvo izložu spēlētāja reģistra, kā arī minimālās prasības, lai novērstu atkarīgo spēlētāju no interaktīvajām izlozēm. Noteikumu projekta mērķis ir juridiski sakārtot esošo tiesību aktu sistēmu, veicot tehniskā rakstura grozījumus un novēršot normu dublēšanos.Ar noteikumu projektu tiek veikti šādi precizējumi MK noteikumos Nr.715: * tiek papildināts MK noteikumu Nr.715 izdošanas pamats ar Azartspēļu un izložu likuma 54.1 panta astoto daļu un 79.1 panta astoto daļu. Papildināts arī MK noteikumu Nr.715 esošais deleģējums AIL 80.panta pirmās daļas 1.punktā;
* no MK noteikumiem Nr.715 tiek svītrotas normas, kuras ir iekļautas 2017.gada 22.novembrī pieņemtajos AIL grozījumos;
* precizētas atsevišķas normas, kas līdz šim MK noteikumos Nr.715 attiecās tikai uz interaktīvajām azartspēlēm. Noteikumu projektā atbilstoši precizētajam deleģējumam regulējums analogi tiek attiecināts arī uz interaktīvajām izlozēm;
* veikti gramatiski un stilistiski precizējumi, kas nepieciešami, izslēdzot minētās normas no MK noteikumiem Nr.715.

Atbilstoši MK noteikumiem Nr.715 katram interaktīvo azartspēļu vai interaktīvo izložu organizētājam ir savs interaktīvo azartspēļu spēlētāju reģistrs vai interaktīvo izložu spēlētāju reģistrs. Lai Latvijā izveidotu vienotu atkarīgo personu/spēlētāju reģistru, Finanšu ministrija ir uzsākusi darbu pie iepriekšminētā reģistra izveides, lai novērstu atkarīgo personu/spēlētāju dalību visu azartspēļu organizētāju organizētajās azartspēlēs. Vienota atkarīgo personu/spēlētāju reģistra izveide plānota darba grupas politikas plānošanas dokumenta (pamatnostādņu) izstrādei izložu un azartspēļu jomā ietvarā, lai pēc tā izstrādes veiktu attiecīgus grozījumus Azartspēļu un izložu likumā. |
| 3. | Projekta izstrādē iesaistītās institūcijas un publiskās personas kapitālsabiedrības | Izložu un azartspēļu uzraudzības inspekcija, VAS “Latvijas Loto”. Darba grupa par politikas plānošanas dokumenta izstrādi azartspēļu un izložu organizēšanas jomā sanāksmēs tika informēta par vienoto atkarīgo spēlētāju reģistru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir Izložu un azartspēļu uzraudzības inspekcija un kapitālsabiedrības, kas organizē interaktīvās azartspēles. Latvijā šobrīd ir 7 šādi azartspēļu organizētāji un VAS “Latvijas Loto”, kam ir tiesības organizēt visu veidu izlozes. Noteikumu projekta mērķis ir juridiski sakārtot esošo tiesību aktu, veicot tehniska rakstura grozījumus un novēršot normu dublēšanos, kas nerada ietekmi sabiedrības mērķgrupām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējuma neietekmē tautsaimniecību un administratīvais slogs nemainās, jo noteikumu projekta mērķis ir juridiski sakārtot esošo tiesību aktu, veicot tehniska rakstura grozījumus un novēršot normu dublēšanos.Noteikumu projekts mērķa grupai, ko veido fiziskas personas, neveido jaunas administratīvās izmaksas (naudas izteiksmē), jo noteikumu projekts neattiecas uz fiziskām personām. Savukārt administratīvās izmaksas (naudas izteiksmē) gada laikā mērķgrupai, kuru veido juridiskas personas, nepārsniedz 2000 *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika informēta, izstrādājot Azartspēļu un izložu likuma grozījumus, kas Saeimā tika pieņemti 2017.gada 22.novembrī. Informācija par noteikumu projekta izstrādi ir publicēta 2018.gada 26.martā Finanšu ministrijas tīmekļa vietnē sadaļā “Sabiedrības līdzdalība”: http://www.fm.gov.lv/lv/sabiedribas\_lidzdaliba/tiesibu\_aktu\_projekti/azartspelu\_un\_izlozu\_organizesanas\_politika#project457. Noteikumu projekts saskaņošanai tika nosūtīts Latvijas Darba devēju konfederācijai*.* |
| 2. | Sabiedrības līdzdalība projekta izstrādē | Par noteikumu projektu viedoklis tika lūgts biedrībai “Latvijas Spēļu biznesa asociācija”.  |
| 3. | Sabiedrības līdzdalības rezultāti | Biedrība “Latvijas Spēļu biznesa asociācija” un Latvijas Darba devēju konfederācija priekšlikumus vai iebildumus neizteica. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projekts tiks realizēts esošo resursu ietvaros. |
| 3. | Cita informācija | Nav |

Finanšu ministres vietā –

Ministru prezidents M.Kučinskis

Zariņa 67095672

Indra.Zarina@fm.gov.lv